Fredag bød på skybryd og heftige regnskyl flere steder i det nordjyske, hvor særligt Aalborg blev ramt . Her faldt der 28,4 millimeter på en halv time, fortæller Klaus Larsen, vagthavende meterolog ved DMI, der kalder det et "kraftigt skybrud". Nedbøren faldt fra en såkaldt bygelinje fra Sindal og ned mod Viborg-egnen. Også Mariagerfjord og Rebild Kommune blev ramt af store mængder regn fredag. Resterne af fredagens lavtryk vil stadig give en del nedbør i det østlige Nordjylland, og morgentimerne vil byde på en del skyer. Du kan følge regnen her . Ud på eftermiddagstimerne trækker de grå skyer mod nord, og lørdag eftermiddag vil vejret klare op. Temperaturerne vil nå omkring de 20 grader. I de allernordligste egne vil der dog gå lidt længere tid, før regnvejret slipper sit tag, og solen kommer frem.

Opsummering:
Dagen byder på temperaturer op mod 20 grader.